ఈ క్షేత్రంలో అడుగుపెడితే చాలు !..
ఈ క్షేత్రంలో అడుగుపెడితే చాలు !
Fri, Nov 21, 2014, 11:01 AM
సాధారణంగా రామాలయాలు ... శివాలయాలు మరింత ప్రాచీనతను కలిగినవిగా కనిపిస్తూ ఉంటాయి. ప్రాచీనకాలంలో రామాలయంగానీ ... శివాలయంగాని గ్రామాల్లో తప్పనిసరిగా ఉండేవి. ఇక ఈ రెండు ఆలయాలు గల గ్రామాల సంఖ్య కూడా ఎక్కువే. అలాంటి ప్రాచీన రామాలయాలో ఒకటి 'గండ్రాయి'లో విలసిల్లుతోంది.
కృష్ణా జిల్లా జగ్గయ్యపేట మండలంలో ఈ క్షేత్రం దర్శనమిస్తోంది. వనవాస కాలంలో సీతారామలక్ష్మణులు ఈ ప్రదేశం మీదుగా ప్రయాణం చేసినట్టు చెబుతారు. ఇది వారు విశ్రాంతి తీసుకున్న ప్రదేశమని అంటారు. వాళ్ల పాదస్పర్శచే పునీతమైన ప్రదేశం కనుకనే, కాలక్రమంలో ఇక్కడ ఆలయం నిర్మించడం జరిగిందని చెబుతారు.
వందల సంవత్సరాల క్రితం నిర్మించబడిన ఈ ఆలయంలో సీతారామలక్ష్మణులు దర్శనమిస్తూ ఉంటారు. ఇక రాముడిని వదిలిపెట్టి హనుమంతుడు క్షణమైనా ఉండలేడు కాబట్టి, ఇక్కడికి దగ్గరలోనే ఆయనకి ప్రత్యేకమైన ఆలయాన్ని నిర్మించారు. ఈ ఆలయంలోని హనుమంతుడు ఒక చెట్టుకింద లభించాడని చెబుతుంటారు. అటు రామాలయంలోను .. ఇటు హనుమంతుడి ఆలయంలోను పూజాభిషేకాలు జరుగుతుంటాయి.
కష్టాలను అర్థంచేసుకునే సీతమ్మవారు ... ఆ కష్టాలను గట్టెక్కించే రాముడు ... ఆయనకి సహకరించే లక్ష్మణుడు ... పిలిస్తే పలికే హనుమంతుడు కొలువుదీరినందున తమ జీవితం సుఖశాంతులతో సాగిపోతుందని స్థానికులు చెబుతుంటారు. ఈ క్షేత్రంలో అడుగుపెడితేచాలు దోషాలు తొలగిపోతాయనీ ... పాపాలు నశించిపోతాయని అంటారు. సీతారాముల అనుగ్రహం కారణంగా నెరవేరని కోరికంటూ ఉండదని ప్రగాఢ విశ్వాసాన్ని ప్రకటిస్తుంటారు.
ee kshetramlo adugupedithe chaalu !..
ee kshetramlo adugupedithe chaalu !
Fri, Nov 21, 2014, 11:01 AM
saadhaaranamgaa ramalayalu ... sivaalayaalu marinta praacheenatanu kaliginavigaa kanipistuu untaayi. praacheenakaalamlo ramalayamgani ... sivaalayamgaani graamaallo tappanisarigaa undevi. ika ee rendu aalayaalu gala gramala sankhya kuudaa ekkuve. alanti praacheena ramalayalo okati 'gandrai'loo vilasillutondi.
krishna jilla jaggayyapeta mandalamlo ee kshetram darsanamistondi. vanavasa kaalamlo seetaaraamalakshmanulu ee pradesam meedugaa prayaanam chesinattu chebutaaru. idhi vaaru vishraanti teesukunna pradesamani antaaru. vaalla paadasparsache puneetamaina pradesam kanukane, kaalakramamlo ikkada aalayam nirminchadam jarigindani chebutaaru.
vandala samvatsaraala kritam nirminchabadina ee aalayamlo seetaaraamalakshmanulu darsanamistuu untaaru. ika ramudini vadilipetti hanumantudu kshanamainaa undaledu kabatti, ikkadiki daggaralone aayanaki pratyekamaina aalayaanni nirminchaaru. ee aalayamlooni hanumantudu oka chettukinda labhinchaadani chebutuntaaru. atu ramalayamlonu .. itu hanumantudi aalayamloonu poojaabhishekaalu jarugutuntaayi.
kashtaalanu ardhamchesukune seetammavaaru ... aa kashtaalanu gattekkinche ramudu ... aayanaki sahakarinche lakshmanudu ... piliste palike hanumantudu koluvudeerinanduna tama jeevitam sukhasaantulatoe saagipotundani sthaanikulu chebutuntaaru. ee kshetramlo adugupedithechaalu doshalu tolagipotayani ... paapaalu nasinchipotaayani antaaru. siitaaraamula anugraham kaaranamgaa neraverani korikantu undadani pragaada vishwaasaanni prakatistuntaaru.